Warschau isch eis vo de wichtigste Verchehrs-, Wirtschafts- und Handelszäntre vo Mittel- und Osteuropa und hät au e grossi politischi und kulturelli Bedütig. I de Stadt befinde sich einigi Universitäte, Theatre, Musee und Baudänkmähler wie de Schlossplatz Warschau, wo 1944 ganz zerstört gsi isch, wie au en sehr grosse Teil vo de Stadt sälber. S Stadtgebiät Warschau isch im gsamte i 18 Stadtbezirk („Dzielnice Warszawy“) ufteilt, wo Śródmieście (Stadtmitti) diä eigentlichi Innestadt tuet bilde.